Държавен вестник, бр. 76, 2005 г., стр. 46

С Т Р .  46
Д Ъ Р Ж А В Е Н   В Е С Т Н И К
Б Р О Й  76
Чл. 88. (1) Изпълнителният директор на
ИА “АА” издава сертификат за одобряване на
типа огледало за виждане назад, когато огледа-
лото за виждане назад отговаря на технически-
те изисквания, определени в приложение № 4,
раздели V, VI и VII, и e изпълнена процедурата
по глава втора, раздел III от Наредба № 117 за
одобряване типа на нови дву- и триколесни
моторни превозни средства.
(2) Сертификатът по ал.1 се издава по обра-
зец съгласно приложение № 4, раздел III.
Чл. 89. (1) За всеки одобрен тип огледало за
виждане назад се издава номер на одобряване-
то при спазване изискванията за образуване на
номера съгласно приложение № 3 от Наредба
№ 117 за одобряване типа на нови дву- и трико-
лесни моторни превозни средства.
(2) За различните одобрени типове огледала
за виждане назад се издават различни номера.
Чл. 90. (1) Изпълнителният директор на
ИА “АА” издава сертификат за одобряване на
типа на дву- и триколесни МПС по отноше-
ние монтирането на огледало за виждане на-
зад, когато огледалото за виждане назад от-
говаря на техническите изисквания, опреде-
лени в приложение № 4, раздел VIII, и e из-
пълнена процедурата по глава втора, раздел
III от Наредба № 117 за одобряване типа на
нови дву- и триколесни моторни превозни
средства.
(2) Сертификатът по ал. 1 се издава по обра-
зец съгласно приложение № 4, раздел IV.
Чл. 91. (1) Върху всяко огледало за виждане
назад, съответстващо на одобрен по реда на тази
част тип, се нанася маркировка съгласно при-
ложение № 6 на Наредба № 117 за одобряване
типа на нови дву- и триколесни моторни пре-
возни средства.
(2) Параметърът “а” от маркировката по
ал. 1, определящ размерите на правоъгълни-
ка, цифровите и буквените означения, е най-
малко 6 mm.
(3) В маркировката за одобряване на типа се
поставя допълнителен символ “I” или “L”, в
зависимост от класа тип огледало за виждане
назад. Символът се поставя в близост до право-
ъгълника, ограждащ буквите “bg”.
(4) Маркировката за одобряване на типа да
е видима, четлива и неизтриваема, когато огле-
далото за виждане назад е монтирано на дву-
или триколесното МПС.
Чл. 92. Производителят удостоверява съот-
ветствието на всяко произведено огледало за
виждане назад с одобрения тип в съответствие
с изискванията на глава четвърта от Наредба
№ 117 за одобряване типа на нови дву- и трико-
лесни моторни превозни средства.
Чл. 93. Мерките за осигуряване съответст-
вието на продукцията се предприемат в съот-
ветствие с изискванията на глава пета от На-
редба № 117 за одобряване типа на нови дву- и
триколесни моторни превозни средства.
Чл. 94. (1) Производителят писмено инфор-
мира изпълнителния директор на ИА “АА” при
изменения на одобрен по реда на тази наредба
тип огледало за виждане назад.
(2) В случай на изменение на одобрен тип
огледало за виждане назад се прилагат разпо-
редбите на глава шеста от Наредба № 117 за
одобряване типа на нови дву- и триколесни
моторни превозни средства.
Г л а в а  т р е т а
ТЕХНИЧЕСКИ ИЗИСКВАНИЯ И ИЗПИТ-
ВАНИЯ
Чл. 95. Методите за определяне на радиуса
на кривината на отражателната повърхност на
огледало за виждане назад са определени в при-
ложение № 4, раздел V.
Чл. 96. Техническите изисквания към огле-
далата за виждане назад и изпитванията за съ-
ответствие с тези изисквания са определени в
приложение № 4, раздел VI.
Чл. 97. Изпитванията за определяне на сте-
пента на отражателност на огледалата за виж-
дане назад са определени в приложение № 4,
раздел VII.
Чл. 98. Техническите изисквания към мон-
тирането на огледалата за виждане назад на дву-
и триколесни МПС са определени в приложе-
ние № 4, раздел VIII.
Ч А С Т  Ш Е С Т А
ОДОБРЯВАНЕ НА ТИПА НА ДВУ- И ТРИ-
КОЛЕСНО МОТОРНО ПРЕВОЗНО СРЕДС-
ТВО ПО ОТНОШЕНИЕ НА ЗАМЪРСЯВАНЕ-
ТО НА ВЪЗДУХА ОТ ЕМИСИИ ОТ ДВИ-
ГАТЕЛИ
Г л а в а  п ъ р в а
ЗАЯВЛЕНИЕ ЗА ОДОБРЯВАНЕ НА ТИПА
Чл. 99. Одобряването на типа на дву- и три-
колесни МПС по отношение на замърсяването
на въздуха от емисии от двигатели се извършва
по реда на глава втора, раздел III от Наредба
№ 117 за одобряване типа на нови дву- и трико-
лесни моторни превозни средства.
Чл. 100. (1) За одобряване типа на дву- и
триколесни МПС по отношение на замърся-
ването на въздуха от емисии от двигатели про-
изводителят подава заявление до изпълнител-
ния директор на ИА “АА” в съответствие с
чл. 6 от Наредба № 117 за одобряване типа на
нови дву- и триколесни моторни превозни
средства.
(2) Към заявлението по ал. 1 производите-
лят прилага:
1. попълнен списък с данни в три екземп-
ляра по образец съгласно раздел I на прило-
жение № 5;
2. документ за платена държавна такса.